ANC-LP gestraf na hy DA ‘poue’ noem | Maroela Media
ANC-LP gestraf na hy DA ‘poue’ noem
Christian Martin, ANC-LP in die Oos-Kaap, is onder meer met ŉ maand se salaris beboet nadat hy na die DA as “poue” verwys het.
Martin het Sondag in ŉ verklaring gesê dat hy ook vir ŉ maand geskors is. Dit kom nadat Martin gevra is om die uitlating terug te trek maar geweier het en die saak na die provinsiale wetgewer se etiese komitee verwys is. Martin is aan “onparlementêre taalgebruik” skuldig bevind. Die uitlatings is in Oktober verlede jaar gemaak. “My uitlatings was nie op ŉ enkele individu gemik nie maar op ŉ enkele party naamlik die DA. Die DA wat hulself uitbeeld as die bewaarders van morele optrede en die morele maatstaf vir dit wat reg of verkeerd is in die politieke arena en samelewing in die algemeen. Dit is hoekom ek gesê het hulle gedra hulle soos poue.” Martin sê dit is ook die rede hoekom hy nie vir sy uitlating om verskoning sal vra of dit sal terugtrek nie.
SA kunstenaar in hof oor haan aan geslagsdeel
Premier spandeer glo R50 000 op kitskos
Eintlik ‘n kompliment. ‘n Pou is dan so ‘n mooi voël met die mooiste blou kop. Mis ek iets?
Het iemand dalk gepraat ? O.
Ja hy is seker n sprinkaan. Want kyk hoe lekker eet poue sprinkane. Ek meen nou swart springkane.
Talita Naude · 5 jaar gelede
So ek verstaan die persoon dink dat alles wat in die politiek gebeur moet sonder moreel en met ‘n hengse groot klomp ongeregtigheid geskied? Pragtig, dit beteken hy het die ANC as “moreelloos” uitgewys, dalk moet die ANC hom OOK aankla…